Hjemmepleje ⇒ Tilsyn | Kvalitetskrav til leverandører | Servicehelper\nHjemmepleje ⇒ Tilsyn | Kvalitetskrav til leverandører\nKvalitetskrav til leverandører af personlig\nog praktisk hjælp efter fritvalgsordningen\nFolketinget har vedtaget, at der være et frit leverandørvalg af personlig og praktisk hjælp ydet efter Lov om Social Service § 83 (hjemmehjælp). Det frie leverandørvalg gælder ikke for beboere i ældreboliger med fast døgnbemanding (plejeboliger og plejehjem). En modtager af personlig eller praktisk hjælp kan frit vælge mellem alle leverandører, der er godkendt af Kommunen til at levere de ydelser, som modtageren i medfør af den kommunale myndigheds afgørelse er berettiget til at modtage.\nDen enkelte kommunen har typisk fastsat kvalitets- og priskrav for forskellige ydelseskategorier inden for personlig og praktisk hjælp. Opdelingen betyder, at leverandøren kan søge godkendelse inden for én eller flere forskellige ydelseskategorier. Kommunen kan også have besluttet, at godkende og indgå kontrakt med enhver leverandør, der opfylder de fastsatte pris- og kvalitetskrav iht. Servicelovens § 91.\nFem kategorier af hjemmeplejeydelser:\nLeverandører af personlig hjælp og/eller praktisk hjælp, herunder madservice, kan vælge at lade sig godkende i én eller flere kommuner. Alle leverandører, der mener, de kan leve op til de godkendte pris- og kvalitetskrav, kan ansøge kommunerne om godkendelse som leverandør. Fritvalgsdatabasen er det sted, hvor alle kommunale myndigheder kan offentliggøre deres kvalitets- og priskrav i forhold til leverandører på ældreområdet. Fritvalgsdatabasen benyttes af borgere der er visiteret til hjemmehjælp. Altså borgere, der får deres hjemmehjælp betalt af det offentlige.\nServicehelper tilbyder et alternativ til den offentlige hjemmepleje, uafhængig af kommune og visitation, og fuldstændig på dine præmisser. Vores timepriser hører så absolut til blandt de allerbilligste i hele Danmark, men alligvel er vi også førende på kvalitetsområdet. Da vi tilbyder et alternativ til den offentlige hjemmepleje er vores hjælp ikke omfattet visitation og derfor er vi ikke registeret i fritvalgsdatabasen.\nFrit valg på ældreområdet betyder, at kommunen har pligt til at skabe grundlag for borgerens valgfrihed af leverandør af personlig og praktisk hjælp. Kommunen fastsætter serviceniveauet, kvalitetskrav og priskrav til leverandører af personlig og praktisk hjælp. Nærværende er et overblik over de kvalitetskrav der stilles til leverandører af personlig og praktisk hjælp, og en belysning af hvorledes vi lever op til disse.\nKontrakt vedrørende levering af visiterede hjemmehjælpsydelser i Frederiksberg Kommune\nSocial-, Sundhed og Arbejdsmarkedsområdet,\n(i det følgende kommunen indgår kontrakt med)\n(i det følgende leverandøren)\nLeverandøren har indgået kontrakt med Frederiksberg Kommune efter godkendelsesmodellen. Leverandøren er godkendt til levering af: Praktisk hjælp. Personlig pleje og omsorg\n§ 1. Opgaven\n1.1 Leverandøren er forpligtiget til at levere visiterede hjemmehjælpsydelser i Frederiksberg Kommune til de borgere, der vælger leverandøren.\n1.2 Hjemmehjælpsydelser tildeles, som hovedregel, borgeren efter en forudgående visitation. Derudover kan der være akut opstået opgaver, som ligeledes skal varetages. Det er kommunens Visitationsenhed, der foretager visitation i henhold til Serviceloven §83.\n1.3 Resultatet af Visitationsenhedens afgørelse, og hermed de visiterede hjemmehjælpeydelser til den enkelte borger, fremgår af oplysninger i Kommunens omsorgssystem ( på nuværende tidspunkt: KMD Care) hvilket danner grundlag for de leverancer leverandøren skal yde.\n1.4 Leverandøren er forpligtiget til at levere de visiterede hjemmehjælpsydelser i overensstemmelse med denne kontrakt, tilhørende bilag samt den til enhver tid gældende kvalitetsstandard.\n1.5 Visitationsenheden kan til enhver tid ændre den enkelte borgers ydelser. Såfremt dette sker, vil leverandøren med det samme modtage underretning herom via advis i Kommunens omsorgssystem ( på nuværende tidspunkt: KMD Care).\n1.6 Kommunen godkender løbende leverandører af praktisk hjælp og personlig pleje og omsorg. De godkendte leverandører offentliggøres i fritvalgsdatabasen sammen med de priser, som kommunen afregner efter.\n§ 2. Generelle betingelser i relation til borgeren\n2.1 Borgere visiteret til hjemmehjælp, kan frit vælge leverandør. Borgeren kan således vælge mellem leverandøren, kommunen eller én af de øvrige kontrahenter godkendt som leverandører af hjemmehjælp, i henhold til Servicelovens §§ 91 og 92. Dette betyder, at leverandøren ikke er garanteret et fast timetal eller en fast omsætning.\n2.2 Når borgeren har valgt, hvem der skal være leverandør, meddeler borgeren dette til Visitationsenheden. Borgeren kan frit skifte mellem leverandører. Hvis borgeren ønsker at skifte, skal det ske med et varsel på 14 dage. Varslet sendes til Visitationsenheden, der samme dag videresender dette til de involverede leverandører. Denne bestemmelse gælder også ved borgerens midlertidige overgang til ”Træning til Hverdagen”, og hjælp i henhold til Servicelovens § 86 stk. 1.\n2.3 Hvis afgørelsen kun omfatter praktisk hjælp, undtaget hjælp til ernæring, skal hjælpen kunne påbegyndes senest 5 hverdage efter leverandøren har modtaget aftalen.\n2.4 Hvis afgørelsen omfatter personlig pleje og omsorg, og eller mad skal hjælpen kunne påbegyndes senest samme dag, som leverandøren har modtaget besked herom. Undtaget herfra er ydelser, der ikke skal leveres hver dag.\n2.5 Borgeren skal kunne komme i telefonisk kontakt med leverandøren. Borgere, hvis hjælp kun omfatter praktisk hjælp, skal kunne komme i telefonisk kontakt med leverandøren indenfor tidsrummet 8.00 – 15.00. Borgere, som modtager personlig pleje og omsorg, skal kunne komme i telefonisk kontakt med leverandøren indenfor den tidsramme, der defineres af døgnets første og sidste leverance.\n2.6 Såfremt borgeren aflyser en aftalt leverance, skal dette ske til leverandøren senest dagen før den aftalte levering og indenfor tidsrummet 8.00 – 15.00.\n§ 3. Forpligtelser i forhold til kontakt til borgerne\n3.1 Hurtigst muligt, dog inden for fem hverdage efter borger har fået tildelt hjælp, skal én af leverandørens ansvarlige medarbejdere kontakte borgeren, og aftale fremtidige leveringstidspunkter af de visiterede ydelser.\n3.2 Hvis leverandøren i forbindelse med leveringen af hjemmehjælpsydelserne, eller på anden måde, observerer ændringer i borgerens generelle helbredstilstand, skal disse omgående meddeles Visitationsenheden. Tilbagemeldingen skal ske på den måde som kommunen, til enhver tid, bestemmer.\n3.3 Visitationsenheden vurderer løbende evt. ændringer af borgerens behov. Disse revurderinger kan give anledning til ændringer af de hjemmehjælpsydelser borgeren visiteres til. Eventuelle ændringer af denne art fremsendes særskilt til leverandøren. Ændringer af denne art betragtes ikke som en ændring af kontraktforholdet mellem leverandøren og kommunen.\n3.4 Såfremt leverandørens medarbejder, ved et aftalt besøg, ikke kan komme i kontakt med borgeren, skal medarbejderen/leverandøren omgående undersøge årsager til fraværet, herunder kontakte Visitationsenheden, pårørende og/eller Frederiksberg Hospital/Bispebjerg Hospital. Såfremt dette ikke giver resultat, er leverandøren forpligtet til at kontakte politiet med henblik på rekvirering af låsesmed. Udgiften forbundet hermed er et anliggende mellem borgeren og leverandøren, herunder også en evt. ventetid for leverandørens medarbejder.\n§ 4. Leverandørens forpligtelser til brug af Kommunens omsorgssystem\n4.1 Private leverandører er forpligtet til at indberette følgende oplysninger i Kommunens omsorgssystem ( på nuværende tidspunkt: KMD Care) i henhold til arbejdsgangsbeskrivelserne (se bilag 2) så som: Holde hjemmehjælpsjournalen ajour med indgående advis dagligt. Sende besked via advis til Visitationsenheden, hvis der er ændringer i borgerens tilstand, når det er relevant. Disponere visiterede ydelser. Indberette afvigelser. Manglende overholdelse af de nævnte punkter kan betragtes som væsentlig misligholdelse og føre til ophør af kontrakten, jf. kontrakten punkt 18. Misligholdelse.\n4.2 I forbindelse med indberetning i Kommunens omsorgssystem ( på nuværende tidspunkt: KMD Care) leverer Frederiksberg Kommune, IT-afdelingen følgende: Adgang til Kommunens omsorgssystem ( på nuværende tidspunkt: KMD Care), brugervalidering via SMS Passcode – sikker forbindelse (citrix secure gateway – SSL kryptering), brugeradministration og brugersupport. Private leverandører er forpligtet til at afholde følgende udgifter: Årlige omkostninger på 1.840,00 kr. plus moms pr. leverandør til Frederiksberg Kommunes IT-afdeling for drift og brugersupport (2010 prisniveau). Årlige omkostninger på 300,00 kr. plus mons pr. leverandør for SMS Passcode (2010 prisniveau).\n4.3 Private leverandører er forpligtet til at sikre øvrige vilkår: Nyansatte medarbejdere hos leverandørerne er forpligtigede til at deltage i et tre timers introduktionskursus til Kommunens omsorgssystem ( på nuværende tidspunkt: KMD Care), afholdt af Frederiksberg Kommune og efterfølgende gøre anvendelse af de gennemgåede procedurer og retningslinjer. Frederiksberg Kommune betaler for introduktionskurset. Private leverandører er berettiget til at få oprettet brugere i Kommunens omsorgssystem ( på nuværende tidspunkt: KMD Care). Private leverandører er berettiget til, at brugere kan kontakte brugersupport. Løbende uddannelse tilbydes ved deltagelse i Kommunes generelle uddannelse i Kommunens omsorgssystem ( på nuværende tidspunkt: KMD Care).\n§ 5. Samarbejde\n5.1 Der er udarbejdet en arbejdsgangsbeskrivelse (se bilag 2) som generelt beskriver samarbejde og kommunikationen mellem Visitationsenheden og leverandører. Herunder krav til dokumentation og indberetninger af data i Kommunens omsorgssystem ( på nuværende tidspunkt: KMD Care) i forbindelse med tilbagemeldinger.\n5.2 Leverandøren skal ved behov kontakte Visitationsenheden mandag – torsdag kl. 08.00 – 15.30 og fredag 8.00-13.00. Dette kan ske via advis i Kommunens omsorgssystem ( på nuværende tidspunkt: KMD Care) og ved akut opstået behov via telefon og e-mail.\n5.3 Får borgeren behov for en hjemmesygeplejerske skal Visitationsenheden kontaktes mandag til torsdag kl. 8.00 – 15.30, fredag kl. 8.00-13.00. I øvrige tidsrum, i weekender og på helligdage skal Frederiksberg Kommunes Hjemmepleje kontaktes på telefon 38 21 33 00. For borgere der bor i ældrebolig med sygepleje og tryghedskald skal det tilhørende plejehjem kontaktes.\n5.4 Opstår der behov for hjælpemidler eller bliver det aktuelt med reparation af hjælpemidlerne i borgerens hjem, skal borgeren selv rette henvendelse til Visitationsenheden mandag til torsdag kl. 8.00 – 15.00, fredag kl. 8.00-13.00. Såfremt Leverandøren skønner, at borgeren ikke selv kan overskue denne kontakt, skal Leverandørens medarbejder være borgeren behjælpelig hermed.\n5.5 Opstår der behov for arbejdsredskaber så som lift, plejeseng m.v., kontaktes Visitationsenheden som vurderer og bevilliger efter behov. Ergonomivejledning sker i eget regi.\n5.6 Leverandøren har mødepligt til de af Kommunen indkaldte informationsmøder.\n§ 6. Fleksibilitet\n6.1 Leveringen af ydelserne er omfattet af fleksibel hjemmehjælp, jf. Servicelovens § 94 a.\n6.2 Det antages, at borgeren i nogle tilfælde kan have ønske om, at dele af den samlede visiterede tid anvendes på anden måde. Leverandøren skal kunne imødekomme et sådan ønske såfremt medarbejderen vurderer, at det er fagligt forsvarligt. Fleksibel hjælp kan kun spares op ved borgerens ferie og andet fravær, indenfor samme uge, som ydelsen er visiteret.\n6.3 Der kan ikke umiddelbart sættes rammer for, i hvilken grad disse fravigelser er acceptable. Der kan således ikke fastsættes en tidslig afgrænsning af borgerens adgang til fleksibilitet. Det forudsættes, at fleksibiliteten ikke må antage et omfang, hvor hovedformålet med den tildelte hjælp fraviges over tid.\n6.4 Det bemærkes, at anvendelsen af fleksibel hjemmehjælp skal aftales direkte mellem medarbejder og borgeren, dette skal dokumenteres i Kommunens omsorgssystem ( på nuværende tidspunkt: KMD Care). I tvivlstilfælde skal leverandørens medarbejder udføre de aftalte ydelser.\n§ 7. Levering\n7.1 Aftalte leverancer kan ikke aflyses eller afkortes af leverandøren.\n7.2 Hvis leverandørens medarbejder kommer mere end ½ time før eller efter det med borgeren aftalte tidspunkt, jf. 3.1. skal borgeren have besked dagen før og senest samme dag om morgenen.\n7.3 Hvis en aftalt leverance, jf. 3.1 falder på en helligdag eller anden officiel fridag, skal leverandøren senest 14 dage før træffe aftale om et alternativt besøg, med mindre der er tale om daglig hjælp, som skal leveres. Dette besøg skal tilbydes indenfor en tidsramme af 5 dage før eller 5 dage efter det oprindeligt planlagte besøg.\n7.4 Hvis leverancen til borgeren kun omfatter praktisk hjælp, skal den leverandøren tilstræbe at tilbyde borgeren en fast hjælper. Den faste hjælper skal tilstræbe at yde minimum 50 % af den samlede visiterede tid set over året.\n7.5 Ved den faste hjælpers sygdom, ferie eller andet fravær skal leverandøren tilstræbe, at afløsningen sker med en fast afløser eller som minimum fra en begrænset kreds af leverandørens samlede personale. Leverandøren skal altid give borgeren besked inden besøget, når den faste hjælper afløses af en anden.\n7.6 Hvis leverancen til borgeren omfatter både praktisk hjælp og personlig pleje og omsorg skal leverandøren tilstræbe færrest mulige hjælpere hos borgeren.\n§ 8. Afregning\n8.1 Afregning mellem kommunen og leverandøren sker til de til enhver tid gældende timepris, der løbende ajourføres i ”fritvalgsdatabasen”. Der kan kun afregnes for ydelser som borgeren er visiteret til og for de ydelser der er leveret jf. 1.3 og 1.4. Afregning sker i henhold til disponerede ydelser og fremsendt faktura. De disponerede ydelser skal afspejle de leverede ydelser.\n8.2 Faktureringen sker månedsvis bagud med en betalingsfrist på 14 dage. Betalingsfristen gælder fra modtaget faktura i Kommunes regnskabssystem.\n8.3 Leverandørens faktura skal være opdelt, således at det entydigt fremgår, hvilke borgere der er leveret til, samt hvorvidt der er tale om praktisk bistand, personlig pleje i dagtimer eller personlig pleje på øvrige tidspunkter og en angivelse af den leverede tid hos borgeren, samt gældende timepriser, jf. fritvalgsdatabasen. Se visitationspraksis samt fælles sprog II for hvilke ydelser der tilhører henholdsvis personlig pleje og praktisk bistand.\n8.4 Udførelse af ekstra ydelser og hovedrengøring skal altid dokumenters i journalen og specificeres på faktura, hvordan ydelsen og tidsforbruget er anvendt på den enkelte borger.\n8.5 Kommunen kan til enhver tid kræve yderligere dokumentation for leverede ydelser med henblik på betaling af fakturaer.\n8.6 Leverandøren er forpligtet til at udføre egenkontrol af leverede ydelser, inden fakturaen fremsendes til Kommunen.\n§ 9. Personale\n9.1 Leverandørens medarbejdere skal kunne legitimere sig overfor borgeren med billedlegitimation udstedt af leverandøren.\n9.2Kommunalbestyrelsen har besluttet, at der ved ansættelse af personale på hjemmehjælpsområdet m.v. skal fremvises straffeattester. Leverandøren forpligtiger sig til at overholde retningslinjerne for indhentning af straffeattester, samt til at overholde fremtidige retningslinjer som Kommunalbestyrelsen måtte beslutte på området. Leverandøren skal løbende sikre, at medarbejdere med borgerkontakt har en ren straffeattest.\n9.3 De medarbejdere, der tilknyttes borgeren, skal i videst muligt omfang have gennemført en relevant uddannelse såsom Social- og Sundhedshjælperuddannelsen eller Social- og Sundhedsassistentuddannelsen. Leverandøren skal sikre, at der anvendes uddannet personale ved levering af ydelserne. Denne bestemmelse gælder udførelse af personlig pleje.\n9.4 Leverandørens arbejde i private hjem er underlagt lov om Arbejdsmiljø, bekendtgørelse nr. 184 af 22. marts 1995 med efterfølgende ændringer.\n9.5 Den kommunale leverandør varetager i øjeblikket en del af Frederiksberg Kommunes forpligtelser mht. uddannelse af elever. Forpligtelsen omfatter årligt uddannelse af 120 social- og sundhedshjælperelever samt 24 social- og sundhedsassistentelever. Hvert elevforløb er af ca. 4 måneders varighed, opdelt i forskellige praktikophold. Udgiften samt indtægten ved det enkelte elevforløb påhviler for nærværende den kommunale leverandør.\n9.6 Kontrahenten skal, efter nærmere aftale, kunne påtage sig en del af denne elevforpligtelse. Det betyder bl.a., at kontrahenten skal kunne godkendes som praktiksted, jf. retningslinjer fastsat af Fællesbestyrelsen for De Grundlæggende Social- og Sundhedsuddannelser i Københavns Kommune, Frederiksberg Kommune og Region Hovedstaden.\n9.7 Såfremt kommunen pålægger kontrahenten at overtage en del af elevforpligtelsen, skal dette varsles med 3 måneder. Der vil skulle optages særskilte forhandlinger om den praktiske tilrettelæggelse af kontrahentens elevforpligtelse, herunder de økonomiske konsekvenser.\n9.8 Leverandøren skal sikre, at de ansatte, som leverandøren og eventuelle underleverandører beskæftiger i Danmark med henblik på opgavens udførelse, har løn- og ansættelsesforhold, der ikke er mindre gunstige end de løn- og ansættelsesforhold, der er gældende for den pågældende branche på den egn, hvor arbejdet udføres, jf. dansk lovgivning og ILO konvention nr. 94.\n10.1 Kommunen registrerer alle klager fra borgerne over hjemmehjælpen i Frederiksberg Kommune. Det sker som et led i kommunens løbende kvalitetskontrol samt tilsyn.\n10.2 Leverandøren har pligt til at oplyse kommunen om alle relevante forhold i forbindelse med behandling af klage.\n10.3 Såfremt kommunen giver borgeren medhold i klagen, skal de påklagede forhold bringes i orden uden ophør og uden yderligere beregning.\n§ 11. Ændringer i aftalegrundlaget\n11.1 Grundlaget for denne kontrakt kan ændres som følge af nye lovkrav og ændret offentlig regulering. Ved ændringer af denne art, har både kommunen og leverandøren gensidigt ret til at genforhandle kontrakten med sigte på en nødvendig tilpasning, evt. opsigelse efter bestemmelserne herom.\n11.2 Kommunalbestyrelsen fastsætter standarderne for de hjemmehjælpsydelser, der omfattes af denne kontrakt. Frederiksberg Kommune har derfor ret til i kontraktens løbetid at ændre standarderne. Kommunen tilstræber, at eventuelle ændringer i standarderne varsles leverandøren med op til 3 måneder.\n11.3 Ændringerne, som beskrevet i 11.2, kan bl.a. omfatte omfanget af allerede kendte hjemmehjælpsydelser, indførelse af nye ydelser og ændring af de visitationskriterier, der lægges til grund, når borgerens behov for hjælp vurderes.\n§ 12. Overdragelse\n12.1 Rettigheder og forpligtigelser efter denne kontrakt kan hverken helt eller delvist overdrages af leverandøren til underleverandører eller andre. Ligesom leverandørens fordringer på kommunen ikke på nogen måde kan overdrages til tredjemand uden dette er godkendt af kommunen.\n12.2 Leverandørens forpligtigelser kan i kontraktperioden ikke overlades til udførelse af underleverandører uden kommunens skriftlige samtykke.\n§ 13. Offentliggørelse m.v.\n13.1 Denne kontrakt er offentlig tilgængelig i kraft af reglerne for valgfrihed, i henhold til Serviceloven.\n13.2 Dokumentation og anden opfølgning, der måtte opstå som følge af denne kontrakt, er fortroligt og må hverken helt eller delvist offentliggøres uden, at parterne på forhånd og skriftligt har indgået aftale herom. Ovenstående er dog undergivet aktindsigt efter lovgivningens almindelige regler.\n§ 14. Tavshedspligt m.v.\n14.1 Leverandøren og dennes personale har tavshedspligt med hensyn til oplysninger, som de måtte blive bekendt med under udførelse af denne kontrakts leverancer, jf. straffelovens § 152a, jf. § 152, jf. forvaltningslovens § 27, jf. bestemmelserne i retssikkerhedslovens § 43, stk. 2, og stk. 3.\n14.2 Tavshedspligten fortsætter efter aftalens udløb og efter den enkelte medarbejders fratræden af sin stilling.\n14.3 Leverandøren er ved opgavevaretagelsen, jf. retssikkerhedslovens § 43, stk. 2. omfattet af reglerne i forvaltningsloven og offentlighedsloven.\n14.4 Leverandøren forpligtiger sig endvidere til at overholde sikkerhedsforskrifter m.v. i forbindelse med behandling af personoplysninger, i henhold til Persondataloven.\n§ 15. Erstatningsansvar, forsikring og garantistillelse\n15.1 Leverandøren er ansvarlig efter dansk rets almindelige erstatningsregler, herunder regler om arbejdsgiveransvar, for enhver person- og tingskade, som måtte opstå i forbindelse med arbejdets udførelse. Leverandøren er således direkte ansvarlig for skade, der påføres den enkelte borger, kommunen eller tredjemand.\n15.2 Leverandøren er forpligtiget til at tegne og opretholde i anerkendt forsikringsselskab, en sædvanlig erhvervsansvarsforsikring i kontraktperioden med forsikringssummer for ting- og personskade på ikke mindre end kr. 5.000.000 pr. skadebegivenhed, uanset ting- eller personskade, idet leverandørens ansvar dog ikke kan begrænses hertil.\n15.3 Leverandøren har pligt til skriftligt at give sit forsikringsselskab meddelelse om, at ophør eller ændring af forsikringen skal meddeles kommunen omgående. Kopi af dette brev skal sendes til kommunen senest 3 uger fra kontrakts indgåelse.\n15.4 Leverandøren skal som sikkerhed for sine forpligtelser i henhold til kontrakten, overfor kommunen, stille en garanti fra anerkendt pengeinstitut eller kautionsforsikringsselskab.\n15.5 Garantistillelsen skal fremsendes til Kommunen inden indgåelse af nærværende kontrakt.\n15.6 Garantien stilles som en ubetinget og uigenkaldelig anfordringsgaranti. Garantien skal udgøre en grundsikkerhedsstillelse på DKK. 50.000. Kommunen kan kræve, at Leverandøren stiller en yderligere garanti afhængig af Leverandørens omsætning svarende til 3 måneders omsætning.\n15.7 Garantien kan korrigeres, såfremt der sker væsentlige ændringer i den samlede kontraktsum.\n15.8 Garantien henstår med det fulde beløb indtil 3 måneder efter kontraktens udløb, medmindre kommunen forinden har gjort krav gældende under garantien.\n15.9 Leverandøren afholder samtlige omkostninger i forbindelse med garantistillelsen.\n16.1 I tilfælde af force majeure, herunder også strejke og lockout, som forhindrer arbejdets udførelse, bortfalder forpligtigelser i det omfang, og så længe force majeure virker.\n16.2 Den af parterne, der ønsker at påberåbe sig force majeure, skal give den anden part skriftligt meddelelse herom så snart force majeure kendes, medmindre force majeure i sig selv umuliggør denne meddelelse.\n16.3 Er force majeure isoleret i leverandørens virksomhed, kan kommunen kontrahere til egen eller anden side, så længe force majeure løber. Ved force majeure, der er forårsaget af strejke/lockout eller anden konflikt, er kommunen berettiget til efter 30 dages konflikt at hæve kontrakten. (Første konfliktdato er skæringsdato).\n§ 17. Insolvens og konkurs\n17.1 Erklæres leverandøren konkurs, skal konkursboet inden for en frist af 5 arbejdsdage, regnet fra og med datoen for afsigelse af konkursdekret, give meddelelse om, hvorvidt det vil indtræde i kontrakten.\n17.2 Er leverandøren et aktie- eller anpartsselskab kan kommunen hæve kontrakten, hvis dette kræves opløst af Erhvervs- og Selskabsstyrelsen.\n§ 18. Misligholdelse\n18.1 Såfremt én af parterne misligholder sine forpligtelser i henhold til kontrakten er den anden part berettiget til erstatning for ethvert tab i henhold til dansk rets almindelige regler.\n18.2 I tilfælde af kontrakthavers misligholdelse af kontrakten, skal kontrakthaver uden ugrundet ophold meddele ordregiver dette, og kontrakthaver skal samtidig underrette ordregiver om, hvad der vil blive gjort for at bringe misligholdelsen til ophør, og hvordan kontrakthaver vil sikre, at tilsvarende misligholdelser ikke indtræder i fremtiden.\n18.3 kommunen kan stille krav til hvorledes misligholdelsen skal bringes til ophør, og til hvordan tilsvarende misligholdelse fremover kan undgås.\n18.4 Ved væsentlig misligholdelse, kan kontrakten ophæves med øjeblikkelig virkning uden forudgående varsel. Ordregiver kan kræve erstatning i henhold til dansk rets almindelige regler.\nVæsentlig misligholdelse omfatter bl.a. følgende situationer:\nManglende afhjælpning af mangler\nKontrakthavers udførelse af opgaver i henhold til kontrakten er behæftet med så mange og/eller alvorlige fejl eller mangler, at ordregiver med rimelighed må anse kontrakthaver for at være fagligt eller økonomisk er ude af stand til at udføre de i kontrakten omfattede opgaver eller dele heraf\n18.5 I forbindelse med ophævelse af kontrakten som følge af misligholdelse skal kontrakthaver erstatte ordregivers udgifter, således at ordregivers stilles som om kontrakten fortsat var gældende.\n§ 19. Kvalitetskontrol og tilsyn\n19.1 Leverandøren er forpligtiget til at kunne dokumentere, at arbejdet er udført på grundlag af de i kontraktens og udbudsmaterialets fastsatte vilkår. Leverandøren skal kunne fremsende denne dokumentation til Visitationsenheden på forlangende.\n19.2 Kommunen kontrollerer løbende om leverandørens leverance overholder denne kontrakts betingelser.\n19.3 Leverandøren er forpligtiget til at stille alle de oplysninger til rådighed, der er nødvendige for at foretage kontrol og tilsyn af leverandørens løsning af opgaven. Gentagne – eller væsentlige afvigelser herfra, anses for en væsentlig misligholdelse jf. pkt. 18 i kontrakten.\n19.4 Kommunens udøvelse af kontrol og tilsyn vil ikke på nogen måde fritage leverandøren fra denne forpligtigelse.\n19.5 Kvalitetsvurderingen af ydelsen i borgernes hjem kan ske varslet og uvarslet. Vurderingen udføres af Visitationsenheden samt tilsynet og bygger på en faglig bedømmelse.\n19.6 Frederiksberg Kommune gennemfører løbende brugerundersøgelser blandt repræsentative udsnit af hjemmehjælpsmodtagere. Undersøgelsernes udformning og resultaterne af disse tilgår leverandøren og offentliggøres på Frederiksberg Kommunes hjemmeside.\n§ 20. Tvistigheder\n20.1 Enhver tvist i anledning af denne kontrakt med tilhørende bilag, der ikke kan afklares i mindelighed skal afklares ved voldgift, jf. reglerne for behandling af sager ved Det Danske Voldgiftsinstitut (Copenhagen Arbitration).\n§ 21. Møder\nDer afholdes løbende møder mellem repræsentanter fra kommunen og leverandøren. Møderne indkaldes af Visitationsenheden. Møderne vil kun have kompetence til afgørelse af praktiske spørgsmål. Spørgsmål af principiel karakter vil eventuelt skulle forelægges politisk. I det omfang der på møderne sker en præcisering af forhold reguleret af kontrakten, vil disse fremgå af et beslutningsreferat.\n§ 22. Andet\n22.1 Tilkøb af ydelser som måtte blive aftalt mellem borger og leverandør er kommunen uvedkommende og uden økonomiske forpligtigelser for kommunen.\n22.2 Leverandøren kan frit reklamere med sine ydelser, herunder henvise til godkendelsen i Frederiksberg Kommune. Kommunen forudsætter, at al markedsføring sker under iagttagelse af gældende regler og god skik for området i øvrigt.\n§ 23. Kontraktens varighed\n23.1 Kontrakten løber fra og med den 1. oktober 2012. Begge parter har 3 måneders opsigelse til den 1. i en vilkårlig måned.\nFrederiksberg Kommune Leverandøren\nKVALITETSKRAV TIL LEVERANDØRER\nLeverandøren skal i mødet med borgen efterleve de værdier og målsætninger, som fremgår af Servicelovens formål og kommunens værdigrundlag. Servicelovens formål med fritvalgsordningen er at sætte borgeren i centrum og skabe bedre rammer for en indsats baseret på kontinuitet, selvstændighed, værdighed og respekt for de ældre og for deres individuelle ønsker og behov.\nFormålet med at yde hjælp efter Serviceloven er at fremme den enkeltes mulighed for at klare sig selv eller at lette den daglige tilværelse og forbedre livskvaliteten. Hjælpen bygger på den enkeltes ansvar for sig selv og sin familie. Hjælpen tilrettelægges ud fra den enkelte persons behov og forudsætninger i samarbejde med den enkelte og evt. dennes familie.\nKommunens visitatorer foretager ved ansøgning om personlig og/eller praktisk hjælp en vurdering af ansøgerens funktionsniveau. Denne vurdering foretages på særskilt vurderingsskema. På baggrund af denne vurdering afgør kommunen art og omfang af hjælpen, hvorefter der udarbejdes et aftaleskema med angivelse af den bevilgede hjælp. Med udgangspunkt i de bevilgede ydelser af personlig og/eller praktisk hjælp og madservice kan brugeren frit vælge mellem de godkendte leverandører.\nKommunen fastsætter kvalitets- og priskrav for leverandørers levering af ydelser hos brugeren. Mindst en gang årligt foretager kommunen opfølgning på de udmeldte kvalitetskrav, ligesom der mindst en gang årligt fastsættes priskrav for ydelserne. Styrelsen for Patientsikkerhed fører fører tilsyn med ældretilsynet på plejecentre, midlertidige pladser og hjemmeplejeenheder efter servicelovens §§ 83-87.\nLeverandøren skal være bekendt med brancheforhold indenfor ydelser omfattet af fritvalgsordningen. Leverandøren skal til enhver tid arbejde under hensyntagen til kommunens overordnede værdier og principper. Leverandøren skal dokumentere virksomhedens økonomiske forhold og virksomhedens hæderlighed i sin erhvervsudøvelse overfor kommunen.\nSåfremt leverandøren i kontraktperioden opnår aftale med 50 brugere eller derover, skal leverandøren stille en uigenkaldelig anfordringsgaranti svarende til 5 % af den forventede årlige omsætning (ekskl. moms). Sikkerhedsstillelsen skal herefter tilpasses årligt. Realiserer kommunen sikkerhedsstillelsen, orienterer kommunen skriftligt leverandøren og sikkerhedsstilleren om baggrunden for, at garantien er gjort gældende og størrelsen af det hævede beløb. Sikkerhedsstillelsen skal indestå med det fulde beløb til tre måneder efter kontraktens udløb, og indtil eventuelle mangler er udbedret. Sikkerhedsstillelsen kan således tages i brug efter kontraktperiodens udløb.\nLeverandøren skal have tegnet sædvanlig erhvervsansvarsforsikring samt lovpligtig arbejdsskadeforsikring. Kommunen kan forlange dokumentation herfor.\nLeverandøren skal oplyse, om der anvendes underleverandør til den faktiske levering af ydelsen. I så fald forbliver alle forpligtelser overfor kommunen hos den godkendte leverandør, som er den ansvarlige for kontraktens overholdelse. Kommunen tager forbehold for godkendelse af eventuelle underleverandører.\nKrav til arbejdets udførsel\nOverordnet gælder, at leverandøren til enhver tid skal sikre en god kvalitet i udførelsen af opgaverne, herunder god og effektiv brugerbetjening og brugerservice målrettet ældre og handicappede. Leverandøren skal råde over det fornødne beredskab til levering af de aftalte ydelser, også i ferie-, sygdomsperioder, pludselig opstået ændring i behovet for hjælp hos leverandørens brugere og andre belastende situationer, der kræver særlig medarbejderkapacitet. Kommunen kan kræve dokumentation herfor.\nI kvalitetsstandarderne er angivet hvilke rettigheder og pligter leverandøren og brugeren har i forbindelse med leverancesikkerhed. Leverandøren skal sikre, at ydelsen leveres i overensstemmelse med den trufne afgørelse, så brugerne ikke mærker eventuelle problemer, der måtte være i forhold til ledelse af eller arbejdstilrettelæggelse hos leverandøren. Leverandøren skal således have et beredskab, der kan håndtere hændelser så som sygdom hos personalet, ferieperioder, personalemangel og lignende.\nUdover den tildelte hjælp skal leverandøren omgående yde hjælp til brugere, der eksempelvis er faldet, ramt af virus eller på anden måde akut syge, når leverandøren er på stedet. I sådanne tilfælde tilkaldes om nødvendigt hjemmesygeplejerske, læge eller andre relevante personer. Leverandøren er forpligtet til at have instrueret sine medarbejdere i at yde anden akut hjælp hos leverandørens brugere, eksempelvis hvis en bruger findes hjælpeløs. Har brugeren ikke meldt afbud, og ankommer leverandøren til en låst dør, skal grunden hertil undersøges for at sikre, at brugeren ikke ligger hjælpeløs. I yderste konsekvens har leverandøren pligt til at tilkalde en låsesmed for brugens regning for at sikre dette.\nLeverandøren skal til enhver tid arbejde under hensyntagen til kommunens overordnede værdier og principper. Samarbejdets form og organisering er fastlagt til to årlige møder samt evt. ad hoc mødeaktivitet ved særlige behov. Deltagelse i disse møder indgår i den beregnede timepris og afregnes derfor ikke særskilt.\nLeverandøren skal på en klar og letlæselig måde i samarbejdsbogen hos brugeren angive navnet på en kontaktperson og firmaets hovedtelefonnummer. Leverandøren skal derudover stille en kontaktperson med beslutningskompetence til rådighed for Kommunen for at sikre et hurtigt og smidigt samarbejde med kommunens myndighedsfunktion.\nLeverandøren skal respektere brugerens ønsker om inddragelse eller udelukkelse af brugerens pårørende.\nLeverandøren skal erklære, at medarbejdere, der skal levere ydelser i henhold til en indgået kontrakt, har en anmærkningsfri straffeattest for så vidt angår berigelses- og voldskriminalitet. Der henvises til bestemmelserne om privat straffeattest. Leverandøren sørger for, at medarbejderen til enhver tid kan legitimere sig ved hjælp af behørigt ID-bevis. Ved medarbejderens eventuelle fratræden, skal lD-beviset afleveres til leverandøren og destrueres. Leverandørens medarbejdere skal for at undgå misforståelser i mødet med brugeren kunne kommunikere på forståeligt dansk. Kommunikationen skal desuden foregå, så det er muligt at opfylde dokumentations- og observationspligten.\nDen ansatte skal under arbejdet være iført en hensigtsmæssig arbejdsdragt og skal medbringe skiftesko, når vejret kræver det. Den ansatte skal være renlig med sin person og sit arbejde. Hvis den ansatte varetager økonomiske forhold for hjemmet, skal der aflægges nøjagtigt regnskab for de betroede midler. Leverandøren og dennes ansatte må ikke modtage arv og gaver fra brugere, de yder hjælp til i forbindelse med udførelse af deres hverv. Der må ikke lånes penge af brugere eller til brugere. Handel med personlige effekter mellem brugere og den ansatte må ikke finde sted. Leverandøren og dennes ansatte må ikke belaste brugeren med egne problemer.\nForvaltningsretlige krav til leverandører\nDet følger af Lov om retssikkerhed og administration på det sociale område § 43, stk. 2, at leverandører af personlig og praktisk hjælp m.v. er omfattet af reglerne i forvaltningsloven og offentlighedsloven i forhold til den opgave, der udføres.\nLeverandøren og dennes ansatte har tavshedspligt med hensyn til forhold omhandlende den enkelte bruger, som leverandøren i medfør af opgaveløsningen bliver bekendt med, og hvis hemmeligholdelse i sagens natur er påkrævet jr. Forvaltningsloven § 27. Tavshedspligt indebærer forbud mod uberettiget videregivelse af fortrolige oplysninger. Fortrolige oplysninger må ikke videregives til andre forvaltningsmyndigheder uden borgerens samtykke, med mindre særlige forhold gør sig gældende, jfr. Forvaltningsloven §§ 28 – 31. Alle leverandørens ansatte og eventuelle underleverandørers ansatte skal underskrive og efterleve en tavshedspligtserklæring, hvoraf det fremgår, at medarbejderne har tavshedspligt, jf. forvaltningslovs § 27 og borgerlig straffelovs § 152. Tavshedspligten er fortsat gældende efter kontraktens ophør.\nI det omfang leverandøren foretager elektronisk behandling af personoplysninger om brugerne, eller behandler personoplysninger oprettet i et manuelt register, skal der ske overholdelse af reglerne i Lov om behandling af personoplysninger (Persondataloven). Opmærksomheden henledes særligt på den begrænsede adgang til at videregive personoplysninger, brugerens indsigtsret m.m., samt sikkerhedsforanstaltninger til sikring af personoplysninger, der behandles elektronisk.\nKommunen sikrer, at der hos hver bruger af personlig og/eller praktisk hjælp er oprettet en samarbejdsbog. Denne bruges til kommunikation mellem brugeren, pårørende og medarbejdere hos leverandørerne. Leverandøren er forpligtet til at videreføre samarbejdsbogen, idet samarbejdsbogen skal indeholde notater om alle væsentlige oplysninger, observationer og aftaler i forhold til brugerne.\nReklamationer og klagesager\nLeverandøren skal anvende et formaliseret system for reklamationer og klagesager. Registrering af reklamationer skal danne grundlag for korrigerende og forebyggende handlinger, således at gentagelsestilfælde undgås.\nLeverandøren skal være indstillet på at levere statistik til kommunen, som kommunen af lov eller indberetningspligtige årsager er forpligtet til at levere.\nLøbende kontrol og brugerundersøgelser\nLeverandøren skal være indforstået med, at der udføres kvalitetskontrol, bl.a. ved registrering af klagesager, brugerundersøgelser, gennemgang af journaloplysninger, stikprøvekontrol og revurderinger mv. Kommunen gennemfører brugertilfredsundersøgelser i forbindelse med revisitationer og forbeholder sig ret til at gennemføre spørgeskemaundersøgelser. Resultaterne fra disse undersøgelser vil blive offentliggjort.\nLevering af praktisk og personlig hjælp\nAlle aftalte ydelser på praktisk og personlig hjælp skal overholde de af kommunen fastsatte kvalitetsstandarder. En godkendt leverandør skal kunne levere ydelser i form af praktisk hjælp til en ny bruger indenfor 14 dage. Ved personlig hjælp skal kunne leveres ydelser indenfor 7 dage. Ved akut behov, skal ydelsen kunne leveres straks. En godkendt leverandør skal acceptere alle brugere, der vælger den pågældende leverandør. Leverandøren er forpligtet til at indgå aftale med brugeren om tidspunktet for ydelsens levering.\nAkut visitering af personlig hjælp\nLeverandører af personlig hjælp skal have en vagthavende medarbejder/sygeplejerske, der er tilstede/kan kontaktes i alle døgnets 24 timer. Leverandøren skal ved henvendelse uden for tidsrummet kl. 08.00-15.00 samt i weekender/helligdage kunne iværksætte akutte foranstaltninger som følge af akutte ændringer hos brugeren. Leverandøren kontakter kommunens myndighedsafdeling førstkommende hverdag, hvorefter den formelle visitation kan finde sted.\nKrav til arbejdets tilrettelæggelse\nLeverandøren skal tilstræbe, at det i videst muligt omfang er den samme hjælper, der udfører den aftalte hjælp hver gang hos brugeren. Leverandøren skal oprette faste arbejdsrutiner, der sikrer, at alle ændringer i brugerens tilstand og funktionsniveau, som kan medføre ændringer/justeringer i behovet for hjælp, registres og videregives til kommunens visitatorer. Leverandøren skal organisere hjælpen således, at brugere af personlig hjælp og/eller praktisk hjælp, der skal til undersøgelse, behandling eller lignende på sygehus, hos egne læge eller hos speciallæge mv. er klar til afhentning/modtagelse i hjemmet på det aftalte tidspunkt. Tidspunktet aftales mellem brugeren og leverandøren.\nLeveringstid og telefontid\nLeveringstidspunktet for den praktiske hjælp aftales mellem brugeren og leverandøren af ydelsen, men leverandøren er udelukkende forpligtet til at levere praktisk hjælp i tidsrummet hverdage mellem kl. 06.00 – 17.00. Leverandører skal kunne træffes telefonisk kl. 08.00 – 15.00 mandag til fredag. Tidspunktet for levering af personlig hjælp aftales mellem brugeren og leverandøren af ydelsen. Leverandøren er forpligtet til at kunne levere personlig hjælp 24 timer i døgnet alle ugens dage. Leverandører skal kunne træffes telefonisk af brugeren og kommunen 24 timer i døgnet alle ugens dage.\nHvis brugeren aflyser hjælpen senest dagen inden leveringen, så kan leverandøren aftale et andet leveringstidspunkt med brugeren. Bliver et besøg ændret eller forsinket i mere end en ½ time, skal brugeren have besked derom. Har brugeren ikke meldt afbud, og ankommer leverandøren til en låst dør, skal grunden hertil undersøges for at sikre, at brugeren ikke ligger hjælpeløs. I yderste konsekvens har leverandøren pligt til at tilkalde en låsesmed for brugens regning for at sikre dette. Ud over den aftalte hjælp, skal leverandøren på stedet og omgående yde hjælp til brugere, der eksempelvis er faldet, ramt af virus eller på anden måde er akut syge. I sådanne tilfælde tilkaldes hjemmesygeplejerske, læge eller anden relevant person.\nFor så vidt angår den praktiske hjælp, skal leverandøren – i de tilfælde, hvor det på grund af særlige forhold ikke har været muligt at levere hjælpen i overensstemmelse med den indgående aftale: Senest 5 hverdage levere erstatningshjælp i forhold til rengøringsydelser. Senest 2 hverdage levere erstatningshjælp i forhold til hjælp til indkøb – med mindre brugeren tilkendegiver et andet ønske. Eventuelle forsinkelser eller andre afvigelser skal registreres og meddeles kommunen. Såfremt leverandøren ikke kan yde erstatningshjælpen, er kommunen ansvarlig for, at der leveres erstatningshjælp. Kommunens omkostninger hertil dækkes af leverandøren.\nFor så vidt angår ydelser inden for personlig hjælp, må der ikke forekomme aflysninger fra leverandørens side. Hvis plejeydelserne undtagelsesvis ikke kan leveres på det aftalte tidspunkt, skal erstatningshjælp ydes samme dag – med mindre brugeren klart tilkendegiver et andet ønske. Flytning af tidspunktet for ugentligt bad kan forekomme. Der skal samme dag tilbydes en ny dato og tidspunkt, og den udsatte ydelse skal tildeles inden 2 hverdage. Eventuelle forsinkelser eller andre afvigelser skal registreres og meddeles kommunen, Myndighedsafdelingen. Såfremt leverandøren ikke kan yde erstatningshjælpen, er kommunen ansvarlig for, at der leveres erstatningshjælp. Kommunens omkostninger hertil dækkes af leverandøren.\nSeniorliv | Ideer og inspiration til oktober måned\nSeniorliv | Ideer og inspiration til oktober\nSeniorliv | Ideer og inspiration til november måned\nSeniorliv | Ideer og inspiration til december måned\nSeniorliv | Ideer og inspiration til december\nSeniorliv | Ideer og inspiration til januar måned\nSeniorliv | Ideer og inspiration til januar


Imponerende oversættelsesaktivitet i Albanien! | Bibelselskabet\nOversætterholdet, der igennem 20 år mødtes for at tilvejebringe Bibelen på albansk. Bagerst generalsekretær Altin Hysi. Foto: de Forenede Bibelselskaber\n10.05.2021 Synne Garff, international chef\nIndsamling Verden Bibeloversættelse Månedens indsamling\nIgennem mange år har danske givere trofast støttet bibeloversættelse til albansk. Nu er det lykkedes at gennemføre det omfattende arbejde. Og en ny oversættelse skal sættes i søen.\nJeg har været heldig at møde oversætterholdet flere gange. Det er dygtige og dedikerede mennesker. For nylig skypede jeg med generalsekretær Altin Hysi, som har været tovholder på oversættelsen. Han takkede hjerteligt: ”Uden jer var det ikke lykkedes!”\nDa Bibelen var forbudt\nFør murens fald var Albanien et vanskeligt land at bo i for de kristne. Det kaldte sig for en af verdens første ateistiske stater. Kirkerne blev lukket, Bibelen forbudt og mange fængslet. Da Sovjet brød sammen, og landet åbnede i 1990, var det derfor naturligt, at kirkerne ønskede sig en ny bibeloversættelse – på et sprog, som ganske almindelige mennesker kunne forstå. Det er den oversættelse, som er klar nu efter mange års arbejde.\nJeg har selv stærke minder fra Den Kolde Krig, hvor jeg rejste i Østeuropa og besøgte præster, der kæmpede med livet som indsats for at få lov til at tro. Også i Albanien blev landets borgere undertrykt, og mange levede i stor frygt og fattigdom.\nDa Sovjet brød sammen, og landet åbnede i 1990, var det derfor naturligt, at kirkerne ønskede sig en ny bibeloversættelse.\nBehov for en ny bibeloversættelse\nDa diktatoren Enver Hoxha mistede magten i 1990, kunne folk igen praktisere deres tro. Nogle havde faktisk deres tro i behold! Men der var også skabt et tomrum, og en del blev kristne i årene som fulgte. Bibelselskabet blev dannet lige efter, at menighederne igen kunne mødes frit. Det stod hurtigt klart, at der var et stort behov for en ny bibeloversættelse, fordi den gamle ikke længere var forståelig for unge mennesker.\nDet er første gang en albansk bibel er oversat fra grundsprogene. Unge mennesker får nu mulighed for at læse i Bibelen. Det Albanske Bibelselskab har anlagt et sportsanlæg, hvor unge mennesker kan dyrke sport og samtidig få styrket deres åndelige værdier.\nI store dele af Albanien, Kosovo, Makedonien og Montenegro taler befolkningen gegisk, og derfor er der stort behov for endnu en bibeloversættelse. Grafik: Ann Degen\nFaktisk vil vi gerne tage et nyt skridt. Det Albanske Bibelselskab har vist, at det har dygtigheden og de rigtige folk til at oversætte. I Albanien er der flere markante dialekter, som også ønsker sig en bibeloversættelse. En af dem er gegisk, der tales af mere end 2,3 millioner albanere.\nAlbanien er et af de fattigste lande i Europa, og mange har ikke råd til en bibel. Landet har de senere år været ramt af jordskælv og uroligheder fra radikaliserede grupper med forbindelse til Iran. Der er hårdt brug for Bibelens fredsstiftende ord, som kan være med til at forandre menneskers liv i Albanien.\nI Albanien er der flere markante dialekter, som også ønsker sig en bibeloversættelse. En af dem er gegisk, der tales af mere end 2,3 millioner albanere.\nVil du støtte en ny oversættelse af Det Nye Testamente til gegisk?\nDer er brug for flere oversættelser. Der findes nemlig to betydelige sprogområder i Albanien: gegisk og toskisk. Gegisk tales af 2,3 millioner mennesker i Albanien og i lande som Kosovo, Makedonien og Montenegro, hvor der bor en del albanere. Gegisk er et af de største sprogområder i Albanien. Der tales gegisk nord for floden Shkumbin, og toskisk syd for.\nBibelselskabet i Albanien ønsker at oversætte Det Nye Testamente fra græsk til gegisk. Oversættelsen vil også hjælpe bibelarbejdet blandt den muslimske befolkning i Kosovo, Makedonien og Montenegro såvel som i mange albanske byer. Oversættelsen vil give læsere langt lettere mulighed for at forholde sig til Guds ord på deres modersmål.\nTag med på oversættelsesrejse!\nKunne du have lyst til at tage med på en ny oversættelsesrejse med os? Du kan støtte det næste oversættelsesprojekt til gegisk. Det kommer til at tage nogle år, så det vil være fantastisk, om du vil overveje en fast støtte til bibeloversættelsen.\nBliv fast støtte her.


Forside - Dupa Murerne\nKontakt 45 93 88 18\nKnivskarpt håndværk til dit byggeprojekt\nSkal du bruge en murer med skeen i den rette hånd og styr på sit håndværk? Så er du landet det helt rigtige sted. Med masser af erfaring og en dyb passion for godt håndværk, tilbyder vi murerarbejde fra allerøverste hylde.\nVi udfører alle opgaver, store som små, for både privat- og erhvervskunder. Vi kan blandt andet hjælpe dig med:\nVi laver alt inden for branchens rammer fra traditionelt murerarbejde som opmuring og flise/klinkearbejde til moderne løsninger som PU-gulve og microcement. Uanset din opgave står vi klar med faglig ekspertise og masser af gåpåmod. Hos Dupa Murerne er kun det bedste godt nok. Vi tilbyder gennemprøvede og tidssvarende løsninger, hvor kvalitet, funktionalitet og æstetik går op i en højere enhed.\nMurerfirma hvor ro i maven er inkluderet\nNår du og skal igang med et nyt byggeprojekt, uanset omfanget, er der mange ting at tage stilling til; hvordan skal det udføres? Hvordan skal det se ud? Hvordan opnås den bedste funktionalitet? Hvordan udnyttes pladsen bedst muligt? Hvordan sikrer jeg mig, at mine behov opfyldes? Hvad koster det?\nMed Dupa Murerne på holdet, får du en professionel samarbejdspartner, der er med fra start til slut på projektet. Vi tilbyder rådgivning og vejledning hele vejen fra den første tanke til det færdige resultat. Vi har fokus på at føre en grundig og gennemsigtig dialog, så du hele tiden er opdateret på projektet og ender med nøjagtig det resultat du havde forestillet dig. Det er vigtigt for os at du føler dig tryg under hele forløbet og derfor tager vi udtrykket “en aftale er en aftale” dybt seriøst. Hos os får du et murerfirma hvor ro i maven er inkluderet på ethvert projekt.\nLink to: Badeværelser\nLink to: Flisearbejde\nLink to: Facader\nLink to: Renovering\nLink to: Totalentrepriser\nKontakt din murer i dag\nSkal vi tage en snak om dit næste projekt? Så kontakt din lokale murer i dag. Vi lægger gerne vejen forbi og besigtiger din opgave, og giver naturligvis et uforpligtende tilbud på en gennemtænkt løsning. Vi kan kontaktes på telefon 45 93 88 18 eller gennem vores kontaktformular.\nMandag: 08:30 – 16.00\nTirsdag: 08:30 – 16.00\nOnsdag: 08:30 – 16.00\nTorsdag: 08:30 – 16.00\nFredag: 08:30 – 16.00\n© Copyright - Dupa Murerne


Hent udgivelsen (1.020 KB)\nEn registerbaseret kortlægning\nFormålet med denne undersøgelse er at belyse levevilkår blandt grønlændere i Danmark på en række områder med særlig fokus på de mere sårbare personer. For det første beskriver den forholdene for grønlændere i Danmark, og for det andet vurderer den, hvordan forholdene har udviklet sig over en femårig periode for en udvalgt gruppe grønlændere.\nOverordnet viser undersøgelsen, at andelen af socialt udsatte grønlændere er langt højere end andelen af socialt udsatte i den øvrige danske befolkning. Det gælder på alle de undersøgte områder, herunder blandt andet indkomst, offentlig støtte, hjemløshed, misbrugsbehandling og kriminalitet.\nMed enkelte undtagelser er det også nedslående at følge udviklingen i levevilkårene for en gruppe på 221 grønlændere fra 2007 til 2011. De ser ikke ud til at få det bedre under deres ophold i Danmark, når det gælder beskæftigelse, offentlig støtte eller sundhed.\nUndersøgelsen er en del af Strategi for socialt udsatte grønlændere i Danmark 2013-2016, og rapporten er bestilt og finansieret af Socialstyrelsen.\nResumé: Grønlændere i Danmark: En registerbaseret kortlægning\nFormålet med denne undersøgelse er at belyse levevilkår blandt grønlændere i Danmark på en række områder med særlig fokus på de mere sårbare og socialt udsatte grønlændere. Undersøgelsen er en del af Strategi for socialt udsatte grønlændere i Danmark 2013-2016, som er målrettet socialt udsatte grønlændere bosiddende i Danmark samt nytilkomne grønlændere, både børn og voksne, med betydelig risiko for at blive socialt udsatte i Danmark. Strategiens formål er at sikre bedre inklusion for gruppen i de deltagende kommuner og på langt sigt at nedbringe antallet af socialt udsatte grønlændere i Danmark.\nUndersøgelsen bidrager til strategien ved at tilvejebringe generaliserbar viden om grønlændernes levevilkår samt om deres brug af offentlige ydelser og foranstaltninger i Danmark.\nFor det første foretager vi en kortlægning af levevilkårene for grønlænderne i Danmark sammenlignet med den øvrige danske befolkning med henblik på at undersøge, hvor stor en andel af grønlænderne der kan karakteriseres som socialt udsatte. Det er en tværsnitsanalyse, dvs. et ’øjebliksbillede’, som er baseret på en analyse af oplysninger indhentet fra to repræsentative stikprøver af henholdsvis grønlændere i Danmark og danskere i øvrigt for 2011.\nFor det andet foretager vi en forløbsanalyse, hvor vi undersøger, hvordan disse levevilkår har udviklet sig for alle grønlændere, der flyttede til Danmark i 2007, og som stadig boede i Danmark 5 år efter (2011). Dermed opnår vi viden om både graden af sårbarhed blandt grønlænderne, målt i forhold til de øvrige danskere, og hvordan grønlændernes sårbarhed ændrer sig over tid i Danmark. Vi fokuserer på følgende områder:\nDemografi og familieforhold\nUddannelse, beskæftigelse og indkomst\nGeografisk placering og flytninger samt hjemløshed\nOffentlig støtte og forebyggende og behandlende tilbud til børn og unge.\nRESULTATER AF TVÆRSNITSANALYSEN\nUndersøgelsen viser for det første, at andelen af grønlændere i Danmark, der er socialt udsat, er højere end andelen blandt den øvrige danske befolkning på alle de undersøgte områder. For det andet viser den, at for mange grønlændere var levevilkårene på de fleste områder ringe efter ankomsten til Danmark, og de blev ikke meget bedre efter 5 år i landet.\nBlandt de væsentligste resultater af sammenligning mellem grønlænderne og den øvrige danske befolkning i 2011 finder vi følgende:\nGruppen af grønlændere i Danmark er yngre (42 år i gennemsnit mod danskernes 49 år), den har en større andel af kvinder (58 pct.), og lidt under halvdelen af grønlænderne (47 pct.) har bopæl i de fem største kommuner (København, Aarhus, Aalborg, Odense og Esbjerg). Som følge af den relativt store aldersforskel mellem grønlændere og danskere i øvrigt har vi valgt at gennemføre en del af analyserne både for alle over 18 år i de to grupper, kun for de 18-60-årige eller for snævre aldersintervaller, alt efter emne.\nBlandt de 25-50-årige er der en markant større andel grønlændere (47 pct. mod 30 pct. af danskere), der ikke har en erhvervskompetencegivende uddannelse. Og blandt de 25-60-årige er der en markant mindre andel grønlændere (35 pct. sammenholdt med 80 pct. danskere), som er i beskæftigelse. Den gennemsnitlige indkomst blandt de 18-60-årige grønlændere var 60 pct. af danskernes indkomst.\nSer vi på en enkelt samlet indikator for sårbarhed, andelen af 25-60-årige uden en erhvervskompetencegivende uddannelse, og som enten er førtidspensionerede, modtagere af dagpenge eller kontanthjælp, eller som havde været arbejdsløse i mindst halvdelen af året, finder vi, at denne andel var mere end fem gange så stor blandt grønlændere i Danmark i 2011.\nAndelen af grønlændere, som modtog offentlig støtte, var næsten fem gange så stor som blandt danskere, og de modtog næsten dobbelt så stort et beløb i gennemsnit. Blandt de 18-60-årige var andelen af grønlændere mere end fem gange så stor som blandt danskere, og de modtog 25 pct. mere end danskerne i gennemsnit.\nAndelen af grønlændere, som var indskrevet i offentlig behandling for alkoholmisbrug (2,4 pct.), var mere end ti gange så stor som den tilsvarende andel blandt danskere. Og andelen af hjemløse blandt grønlændere målt ved brugen af § 110-boformer, fx herberger og forsorgshjem (6 pct.), var næsten 50 gange så stor som blandt danskere.\nAndelen af grønlandske børn og unge i Danmark, som modtog sociale foranstaltninger, var tre gange så stor som andelen blandt danskere.\nPå mange af ovennævnte områder af udsathed udgør kvinder en relativt højere andel blandt grønlændere, end de gør blandt danskere. Det gælder fx blandt de enlige forældre, blandt de hjemløse og modtagere af offentlig alkoholbehandling. En del af forklaringen er, at kvinder udgør en relativt stor andel (58 pct.) af den grønlandske befolkning i Danmark. Der er en tendens til, at de sociale problemer blandt grønlændere i Danmark fortættes i de fem største kommuner (København, Aarhus, Aalborg, Odense og Esbjerg). Selvom 47 pct. af grønlændere i undersøgelsen bor i disse kommuner, er de bopælskommuner for 77 pct. af de hjemløse blandt grønlændere, 57 pct. af de grønlandske modtagere af offentlig støtte, 59 pct. af grønlænderne, der er registrerede på sygehus ifm. en diagnose relateret til psykisk sygdom, samt for 63 pct. af de grønlændere, der er ofre for eller dømt for straffelovsovertrædelser.\nRESULTATER AF FORLØBSANALYSEN\nBlandt de væsentligste resultater af forløbsanalysen af de 221 grønlændere, som ankom til Danmark i 2007 og har boet i landet i hele perioden 2007-2011, finder vi følgende:\nI 2011 var andelen med en erhvervskompetencegivende uddannelse vokset med 28 procentpoint i forhold til 2007 – men næsten 60 pct. havde stadig ikke en erhvervskompetencegivende uddannelse bag sig.\nAndelen med den svageste tilknytning til arbejdsmarkedet (personer uden beskæftigelse, som er førtidspensionerede eller modtagere af dagpenge eller kontanthjælp, eller som havde været arbejdsløse mindst halvdelen af året) steg markant – med 30 procentpoint – over perioden til 50 pct. Og 68 pct. af de personer, som var i gang med en uddannelse i starten af perioden 2007-2011, afsluttede perioden på en eller anden form for overførselsindkomst.\nForbedring i uddannelsesforhold førte således kun delvis til en forbedring i beskæftigelsesforhold. 40 pct. havde fuldført en erhvervskompetencegivende uddannelse i 2011, men kun 27 pct. i hele gruppen havde et job (som lønmodtager eller selvstændig).\nDer var en stigning i gennemsnitlig personindkomst (som inkluderer blandt andet overførselsindkomster) for de tilflyttede grønlændere over den 5-årige periode, men det var stadig mere end 6 ud af 10, der havde en personindkomst på under 200.000 kr. i 2011.\nSer vi igen på udviklingen på en samlet indikator for sårbarhed (andelen af 25-60-årige uden en erhvervskompetencegivende uddannelse, og som enten er førtidspensionerede, modtagere af dagpenge eller kontanthjælp, eller som havde været arbejdsløse mindst halvdelen af året), finder vi, at denne sårbare gruppe af grønlændere i Danmark steg fra 14 pct. i 2007 til 29 pct. i 2011.\nGraden af hjemløshed var markant: Næsten 1 ud af 5 grønlændere havde søgt ly på et herberg eller forsorgshjem mindst én gang i hele perioden 2007-2011. Og mindst halvdelen af grønlænderne modtog offentlig støtte over hele perioden, og størrelsen af denne støtte steg til mere end det dobbelte over den 5-årige periode.\n12 pct. af grønlænderne blev registreret som ofre for straffelovsovertrædelser i den 5-årige periode, primært ejendomsforbrydelser såsom tyveri og voldsforbrydelser. I 2011 var der 2 pct., det vil sige dobbelt så meget som andelen blandt den danske befolkning i samme år. Samtidig blev 19 pct. dømt for straffelovsovertrædelser, primært ejendomsforbrydelser, samt for voldsforbrydelser og overtrædelse af lov om euforiserende stoffer. I 2011 var der 3 pct., hvilket er én pct. point mindre end andelen blandt den danske befolkning i samme år.\nBlandt de grønlandske børn og unge blev 10 pct. anbragt i hele perioden. Knap 2 pct. blev anbragt i 2011, det vil sige næsten seks gange så stor som andelen blandt de danske børn og unge i 2011.\n12 pct. af de grønlandske børn modtog forebyggende foranstaltninger i hele perioden. Godt 3 pct. af børnene modtog disse foranstaltninger i 2011, det vil sige ca. tre gange så meget som andelen blandt de danske børn og unge i 2011.\nUndersøgelsen er foretaget på basis af data, der er tilgængelige i de offentlige registre hos Danmarks Statistik samt data fra det Nationale Alkoholbehandlingsregister (NAB) og fra Ankestyrelsen for perioden 2007-2011. Den består af to typer analyser.\nI undersøgelsens første del sammenholder vi grønlænderes levevilkår med tilsvarende forhold blandt den øvrige danske befolkning i 2011. De to grupper, grønlændere og danskere, defineres på følgende måde:\nGrønlændere er alle personer, der er født i Grønland, og som voksne (dvs. 18 år eller ældre) er flyttet til Danmark i perioden 1. januar 1999 til 31. december 2011 (3.787 voksne i alt), samt deres børn.\nGruppen af danskere består af en repræsentativ 5-procents-stikprøve af den øvrige del af den voksne befolkning (18 år eller ældre), der var bosiddende i Danmark i perioden 1. januar 1999-31. december 2011 (218.951 voksne i alt), samt deres børn.\nI undersøgelsens anden del undersøger vi, hvordan levevilkårene har udviklet sig over tid for grønlændere i Danmark. Således består anden del af undersøgelsen af en forløbsanalyse af en udvalgt gruppe på 221 grønlændere over en 5-årig periode, 2007-2011. Denne gruppe ankom for første gang til Danmark i 2007 og opholdt sig i landet i alle årene til og med 2011.\nGrønlændere får det ikke meget bedre i Danmark\nForfattere Siddhartha Baviskar\nDenne publikation hører under Beskæftigelse og arbejdsmarked, Børn, unge og familie, Samfund og sammenhængskraft, Skole og uddannelse, Udsatte grupper\nemneord: Børn og unge, Familie, Udsatte grupper, Integration, Skole og uddannelse\nDenne publikation er en del af projektet "Grønlændere i Danmark"\nMåling af børns trivsel i interventionsstudier


html_5 - Vi kommer tilbage i endnu bedre form\n09.04.2020 | Af: Kanal Frederikshavn\nTuristhus Nord arbejder benhårdt på at holde sammen på erhvervet under corona-krisen og samtidig forberede den lysere tid, der også er på vej.\n- Corona-krisen har tvunget Turisthus Nord til at ændre dagsorden. Hvor vi havde forventet i påsken at skulle bruge alle gode kræfter på at tage imod gæster og rådgive dem, bruger vi nu meget energi på at få medlemmerne i vores branche til at stå sammen og hjælpe hinanden igennem krisen, siger turistdirektør René Zeeberg fra Turisthus Nord.\nHan glæder sig som alle andre til, at COVID-19 kommer under kontrol, og der igen bliver mulighed for at udføre det turistarbejde, der har været forberedt og arbejdet på i mange år.\n- I turistforeningen arbejder vi med forskellige tidsscenarier alt afhængig af, hvornår vi kan håbe på, at der åbnes for overnatning, restauranter, cafeér og attraktioner. Vi har i Skagen, Frederikshavn og Sæby heldigvis et stærkt brand, som vores dygtige medlemmer har styrket år efter år. At vi sammen er så stærke, vil være en stor fordel, når vi efter krisen skal til at markedsføre os i hård konkurrence. I første omgang vil vores indsats være rettet mod det danske marked, hvor VisitDenmark også har fået mulighed for at understøtte indsatserne. Når der bliver udsigt til, at grænserne igen åbnes, er vi samtidig klar til at kaste os ind i den internationale markedsføring med stor kraft, lover turistdirektøren.\nTuristhus Nord arbejder koncentreret på en række nye markedsføringsinitiativer.\n- Vi er netop nu i fuld gang med at udvikle kommercielle partnerskabskoncepter, som skal sikre, at vi kommer til at stå stærkest muligt som destination efter krisen. Samtidig opfordrer vi alle gode kræfter til at bidrage med at fortælle de gode historier på vores platforme. Det handler kort og godt om, at vi bliver allermest synlig - både nationalt og internationalt, siger René Zeeberg.\nTuristhus Nord kommer indledningsvis til at markedsføre de tre stærke brands Skagen, Frederikshavn og Sæby som naturperler med masser af muligheder for oplevelser i frisk luft og med god plads.\n- Vi vurderer, at det bliver et vigtigt rejsemotiv i den første tid efter corona-krisen, at vores gæster kan komme til os og holde ferie uden at være alt for mange på samme plads, udtaler René Zeeberg.\nTuristhus Nord er meget berørt og påvirket af de mange aflysninger af store, spændende arrangementer og begivenheder, som turistbranchens aktører har arbejdet længe og godt på at forberede.\n- Det er jo trist, at alt med mange gæster er aflyst indtil videre. Skagen Festival skulle have fejret 50-års jubilæum, Skt. Hans ved Skagen Sønderstrand, Rock i Frederikshavn, Cup. No. 1, Rødspætte Cup, Jazz i Sæby, Tordenskioldsdage, Mini-triatlon i Sæby og så videre. Listen over flotte arrangementer hvert år er stor, og nu må vi væbne os med tålmodighed og vente med det meste. Men vi giver ikke op, for vi er hårdføre i vores branche. Vi kommer snart tilbage og i endnu bedre form til at tage imod gæsterne, fastslår turistdirektøren.


Køb købe bar stol Avola læder C78 - Lilla\n1.195,53 kr Spar 3%\nPå lager 71 Varer\nkøbe barstole Los Angeles kunstlæder - brun\n962,00 kr -3% 933,14 kr\nDesignet barstol Los Angeles er en praktisk og solid barstol til daglig brug. De høje armlæn og ryglæn gør det muligt\nkøbe barstole Los Angeles kunstlæder - cremet\nkøbe barstole Los Angeles kunstlæder - grå\nkøbe barstole Los Angeles kunstlæder - bordeaux\nkøbe bar stol Los Angeles kunstlæder - rød\nkøbe barstole Los Angeles kunstlæder - sort\nkøbe barstole Los Angeles kunstlæder - hvid\nkøbe bar stol Avola læder C78 - Lilla (1195.53 DKK)\nkøbe barstole Lykso stof antik mørk - creme\n2.412,50 kr -3% 2.340,13 kr\nBarstolen Lykso er fremstillet af gummi træ Holzbarhocker.\nDenne barstol ikke kun imponerer med sin høje kvalitet behandling;\nkøbe barstole Arik - orange\nStool Arik læder: Rene linjer med komfort\nDenne barstol har en moderne endnu enkle design! Udsøgt\nkøbe barstole Hudson - sort\n803,75 kr -3% 779,64 kr\nDen trinløs højden af gas lift barstole er universelle og velegnet til alle bar højder. En hel fra\nkøbe bar stol Lameng kunstlæder W78 - lysebrun\nDesign barstol LAMENG - imponerende moderne elegance\nMed denne eksklusive barstol Udstyr din stemning med en meget speciel plads\nkøbe barstole Franklin kunstlæder runde sort - blå\nStool Franklin - De multi-dygtige stol\nStolen Franklin er kendetegnet ved sin absolutte mangfoldighed og pas\nkøbe barstole Azzurri kunstlæder - bordeaux\n635,00 kr -3% 615,95 kr\nDen barstol Azzurri - En solid og smuk plads til hverdagsbrug\nHan giver hvert værelse en eksklusiv\nkøbe barstole Cannes plast Natura - hvid\nStool Cannes -. Bekvemmelighed med stil\nbarstolen Cannes, en solid og dejlig siddepladser brugsting\nkøbe barstole Freeport - hvid\ni rene linjer og attraktivt design af barstole Freeport altid og overalt overbevist. Leder du efter den rigtige St\nstol Anna kunstlæder - hvid\nStool Anna - Tidløst design og maksimal funktionalitet\nTaburetten Anna overbeviser med tyk polstring og behageligt Sitzfläc\nkøbe barstole Kiel kunstlæder - orange\nStool Kiel - timers fuld af stil og komfort\nDenne barstol ser gennem sit materiale mix af plast, læder og Meta\nkøbe barstole Avola læder flad W78 - lilla\nStool Avola - Convivial bedrager\nVores populære farverige barstole Avola du træffe det rigtige valg i stort tal.\nkøbe barstole Louisiana E77 - brun\nStool Louisiana - hver bar på Mississippi ville have været glad for denne barstol\ninspireret af den klassiske design af en barstol!\nkøbe bar stol Pisa W76 materiale - brun\nbarstol Pisa - Alt andet end forkert\nSelvfølgelig barstol Pisa undtagen sig selv har\nkøbe barstole Franklin Fuldpolstret kunstlæder runde hvid - orange\nHårnål Metal Barstool, Sort Syntetisk Læder Seat, rustik 83cm\n744,00 kr -3% 721,68 kr\nKøb billige Hårnål Metal Barstool, Sort Syntetisk Læder Seat, rustik 83cm i høj kvalitet online!\nkøbe barstole Mansfield STOF - lilla\nStool Mansfield Fabric\nkvalitet på pladsen - vores barstole Mansfield er kendetegnet ved høj håndværksmæssig kvalitet i exceptionel Kub


Palæstinensiske unge: ’Enten lever du i frihed eller også lever du ikke’ — Lena Odgaard\nPalæstinensiske unge: ’Enten lever du i frihed eller også lever du ikke’\n17. okt. 2015 | Information\nDen såkaldte ’Oslo-generation’, der er født under eller efter Oslo-aftalen fra 1993, skulle bane vejen for en varig fredsaftale og en palæstinensisk stat. 20 år senere har de unge palæstinensere i stedet kastet sig ud i et spontant oprør af tilfældige knivangreb på israelsk politi og civile. Tilsyneladende har de mistet håbet\nUden for FN’s pigeskole i flygtningelejren i Qalandia, en forstad til Jerusalem, samles drenge fra området. De mindste er stadig iført blå T-shirts, der udgør den lokale skoleuniform. De større drenge ryger, joker og drikker sort arabisk kaffe. Stemningen er spændt og afventende som middagsbønnen går i gang i en nærliggende moske.\nDæk i vejsiden, afbrændte containere og sten spredt overalt vidner om, hvad der er sket dagene forinden, og hvad der skal til at ske.\n»Det er en demonstration mod, hvad der foregår ved Al Aqsa moskeen og drabene på palæstinensiske unge,« siger 14-årige Issa Masri og henviser til den udbredte opfattelse blandt palæstinensere om, at israelske national-religiøse grupper har planer om at overtage ét af muslimernes største helligdomme, Haram Al-Sharif, der huser Al Aqsa moskeen, og betegnes af jøder som Tempelpladsen.\nCategories: Information, Dansk\nOctober 17, 2015 by Lena Odgaard\n← Et forventet farvel til en utrættelig fredsaktivist Maarouf dokumenterer overgreb i Syrien: 'Man vænner sig til, at familien dør' →


På rejse til Island – Aarhus Rejsemesse\nKunne du og familien eller vennerne godt tænke jer, at den næste store rejse skal gå nordpå, så er Island det mest fantastiske sted at besøge. Her finder i storslået natur, ægte nordiske traditioner, en pulserende hovedstad og meget mere. Tag på hesteryg på de særlige islandske ponyer hen over det golde landskab eller svøm i varme kilder, mens lufttemperaturen er under minus. Island har virkelig en masse at byde på, hvis man gerne vil opleve nordlige egne og samtidig bide skeer med et barskt og råt miljø.\nIsland er garant for storslåede naturoplevelser. Hele vejen rundt om øen ruller store bølger ind over den islandske kyst, som både er smuk og barsk. Klipper står direkte ned i havet og bryder bølgerne. Selve øen er gold og ugæstfri og samtidig grøn og frodig. Vulkansk aktivitet har sat sig sine spor på øen, som stadig oplever at vulkanerne rører på sig engang imellem. Her er is og sne, varme kilder og åbne vider. Der er virkelig noget for naturelskeren, når man besøger Island. Det samme er tilfældet med dyrelivet, hvor du finder et væld af forskellige fuglearter og hvor du kan være heldig at spotte hvaler i farvandet omkring øen.\nEn fantastisk mulighed på Island, er chancen for at dykke i krystalklart smeltevand, imellem de to kontinentalplader, den europæiske og den amerikanske plade. Vandet er helt rent og sigtbarheden i top, fordi du her svømmer i smeltevandet fra en stor gletsjer på øen. Strømmen kan dog være stærk i området og det kræver derfor en smule dykkererfaring, inden du hopper i og får en oplevelse for livet. På turen får du chancen for med den ene hånd at røre Europa og med den anden Amerika.\nIslandsk mad er ved at vinde indpas i bevidstheden hos mange. Det er for eksempel ikke lang tid siden, at skyr gjorde sit indtog på det danske marked og blev en kæmpe succes. Faktisk har du god mulighed for at komme hjem med en masse nye indtryk og smagsoplevelser efter et besøg på Island. Sidder du med en ret, eller oplever du noget på din tur, som du mangler svar på, så benyt dig af Spørge Jørgen, og få svar på dine eller ungernes mange spørgsmål på turen.\nIsland er stadig et område med stor vulkansk aktivitet. Det er jævnligt, at der sker små rystelser eller udbrud på øen. Det seneste store ligger dog nogle år tilbage, men det lammede så til gengæld også hele det europæiske luftrum og var med til at gøre os alle sammen opmærksomme på det lille land så langt mod nord, med den hidsige vulkanske aktivitet. Når det så er sagt, så kan man trygt og roligt færdes på Island, som har et top moderne system til at aflæse de underjordiske aktiviteter og advare i tide. Måske er det derfor at islændingene lever så fint i pagt med naturen og dens luner. Det handler vel om at udnytte og forstå og det gør islændingene til fulde.


Salomon sko - skoene der giver dig en god udendørs oplevelse - magstraede16.dk\nSalomon sko – skoene der giver dig en god udendørs oplevelse\nMåske kender du allerede mærket, Salomon? Det er et yderst populært mærke, når det kommer til skisport og outdoorsport. De laver udendørssko, hvor du er lovet en bedre oplevelse i naturen. Mange af dem, som elsker at tilbringe tid ude i naturen, kan sikkert skrive under på, hvad en god sko er værd. Hvis man gerne vil hike eller vandre, så kan man næsten sige sig selv at det er lige udfordrende nok, hvis man er iført et par gummisko. Salomon sko giver dig den frihed du skal have, når du skal ud og nyde naturen. Du behøver ikke at bekymre dig om, om skoene nu sidder ordentlig på foden eller om de er skridsikre nok – fordi det er de! Salomon har generelt mange års erfaring i at gøre de udendørs oplevelser sjovere for os alle.\nSalomon skoene er for dig, som sætter pris på god kvalitet\nMan kan næsten se på Salomon skoene at de er lavet i god kvalitet. De har et meget råt design, som på en eller anden måde formår at udsende et signal, om at det er et par gode sko. Salomon sko har også meget det der “outdoor look”, så man på lang afstand, kan fornemme at det er den helt rigtige sko at have på ude i naturen. Hvis man løber trailløb, så kan man også få stor glæde af en god Salomon sko. De laver nemlig trailsko, som er perfekte til en løbetur på et mere udfordret terræn. Mange får mere energi af, at træne ude i naturen, og mange kan også godt lide at udfordre sig selv noget mere, og derfor tyer de til trailløb. Det kræver koncentration og tempo på en gang, hvilket kan være udfordrende for mange. Her er det vigtigt at man har et par sko, som kan holde en fast på det skiftende, og til tider, usikre underlag. Salomon sko har en sål, som er grovmønstret. Det vil sige der er en form for knopper under skoen, som holder en fast i mudder, regn og diverse bakker. Hvis man begiver sig ud i trailløb, så er det super vigtigt at man har nogle sko, som holder en skridsikker på underlaget, så man ikke skrider og kommer til skade.\nFrisk luft og natur er godt for krop og sind\nDu har nok hørt det mange gange før, men frisk luft, er godt for os mennesker. Det er ikke en skrøne eller noget, som forældre bare siger, for at få børnene væk fra computeren. Det er faktisk rigtigt nok at man får det godt i kroppen og i hovedet af frisk luft. Det er blandt andet også derfor at det især bliver anbefalet til mennesker, som lider af depression. De bliver altid opfordret til at gå en tur udenfor, og det er simpelthen fordi det giver noget godt til os mennesker, selvom vi ikke altid tror det. Derfor burde man gøre det noget oftere, og gerne alene. Man har godt af at gå en tur alene i skoven eller hike et bjerg, hvis man har mulighed for det. Det giver en mulighed for at få clearet hovedet og sine tanker, og så kan man vende hjem med fornyet energi. Mange lander ofte foran fjernsynet i weekenderne, her burde man snøre sine Salomon sko og komme ud i skoven i stedet for – selvom det ofte er nemmere sagt end gjort, men prøv! Du vil ikke fortryde det.\nPrevious Post: Få den bedste branding med et stærkt logo design\nNext Post: Hvordan bruges sandwichelementer?\nFlæskesteg – festmad til hverdag\nFå malet dit hus træværk af en professionel maler\nFind din lokale maler i Herfølge


Skød tocifret millionbeløb i lønsystem – nu rykker de til udlandet: "Du kan ikke komme ud og bare være lige så god som de andre. Vi skal ud og være bedre"\n16. apr 2018 KL.16:27\nIT-rigmanden Jacob Wandt solgte i 2013 økonomisystemet E-conomic for 761 mio. kr. Sidste år fløj han tilbage på IT-scenen, og skød over 5 mio. kr. i hvad han kaldte en 'hardcore softwarelancering'.\nNu kaster han endnu engang millioner i samme danske lønsystem - app-baserede Zenegy.\n"Før var det under det tocifrede, men nu er vi over et tocifret millionbeløb. Jeg har puttet mere end det dobbelte i, end hvad jeg lige i første omgang havde tænkt," fortæller han og tilføjer:\n"Det er jo et udtryk for, at jeg virkelig tror på det her.”\nZenegy skal eliminere den klassiske lønseddel. Det er målet, at ruske op i branchen med interaktive og digitaliserede lønsedler, som gør det lettere for både virksomhed og medarbejder. Systemet har nu kørt i et år, og stifteren Jes Brinch, er positivt overrasket.\n"Jeg vil ærligt indrømme, at det har taget en lidt vildere drejning, end jeg egentlig havde turde håbe på," griner han.\nHan har tidligere arbejdet med Jacob Wandt i E-conomic, hvor han var direktør for forretningsudvikling. Efter Jacob Wandts salg af virksomheden, bed han på Jes Brinchs start-up og erhvervede sig en ejerandel på 48 pct.\nVil lande en halv million lønmodtagere\nForventningerne var høje, og målet var at systemet indenfor det første år skulle udbetale løn til 20.000 lønmodtagere. Det nåede de danske iværksættere ikke, men til gengæld tog det en anden drejning, end Jes Brinch oprindeligt havde planer om.\n"Da jeg sad og lavede det, troede jeg at jeg skulle lave et Dinero/Martin Thorborg-system til mindre virksomheder, men faktum er bare, at vi har kunder med mere end 500 medarbejdere," siger han.\n"Vi har gjort de indledende øvelser, vi er vokset med vores kunder og nu er vi i gang i udlandet," siger Jes Brinch.\n"Det kræver at vi kommer godt ud i udlandet, og at vi finder de rigtige partnere. Men vi kan allerede se, at vi får større virksomheder på. Det er ikke kun Danmark vi skal kigge på – det er hele Europa," siger Jacob Wandt.\nSelvom platformen ikke levede op til ambitionen for det første år, beholder de fem-års målsætningen: om fire år skal systemet bruges af 500.000 lønmodtagere i fem lande.\nAllerede nu, er lønsystemet på vej ud i verden. Første stop er ikke kun ét men to lande: først Schweiz, så England. De har etableret samarbejde med et engelsk revisionsfirma, som de ikke vil afsløre navnet på, og i Schweiz fandt de også 'den perfekte partner'.\nAflivning af administrativt arbejde\nMen udvidelsen sætter også høje krav.\n"Du kan ikke komme ud i et andet land, og så bare være lige så god som de andre. Vi skal ud og være bedre. Det sætter jo også barren endnu højere. Vi skal komme med noget de ikke har i forvejen," siger Jacob Wandt.\nDerfor er udvidelsen ikke kun geografisk - nu skal Zenegy kunne mere.\nLønsystemet skal have koblet en avanceret HR-platform på, med henblik på at kunne fjerne administrativt arbejde for virksomhederne.\n"Vi gør det egentlig for at kunne differentiere os fra resten af markedet. Det er svært at skille sig ud i det grundlæggende at lave løn, så derfor laver vi features rundt om selve lønsystemet," forklarer stifter Jes Brinch.\nEkstra fokus fra kapitalfonde\nInvestor og medstifter Jacob Wandt forklarer, at han skyder ekstra penge i projektet, fordi timiningen i markedet er meget interessant. Der er stort fokus på netop lønsystemer, og to af de store konkurrenter, Danløn og Bluegarden, er blevet solgt i milliardhandler.\nDe udenlandske kapitalfonde har også vist interesse for at investere i Zenegy, men indtil videre holder Jes Brinch sig til Jacob Wandt.\n"Jacob har en økonomi, der gør, at vi kan rykke på nogle ting, som andre iværksættere ville give sin højre arm for," siger han.\n"Det giver jo den lykkelige situation, at vi ikke har behov for det på nuværende tidspunkt, men det kan sagtens ske en dag, at vi tager en runde og samler funding ind, for at kunne træde ekstra på speederen."\nTilfreds med millioninvestering\nSelvom de ikke nåede målet i første omgang, er begge stiftere svært tilfredse.\n"Vi har været i markedet i et år, hvor vi har skulle bevise, at der er et marked for det her. Det har vi selvfølgelig ikke været i tvivl om – ellers havde vi jo ikke kastet os over det," siger stifteren Jes Brinch og tilføjer:\n"Der er ingen mennesker, der vågner om morgenen og tænker: ’jeg skal sgu da have et nyt lønsystem i dag’. Det er et stort skridt, og det er ikke noget virksomheder skifter fra den ene dag til den anden. Det her er bygget på partnerskaber, og at folk tager produktet til sig og begynder at bruge det."\nSelvom de begge har respekt for, at det tager tid at løbe projektet igang i deres branche, håbede Jes Brinch på, at virksomheden hurtigere havde genereret brugere det sidste år.\n"Jeg kunne godt have tænkt mig, at folk havde forandringsvillighedens ja-hat på lidt mere, så tilløbet blev kortere," siger han.\nLønsystemet udbetaler løn til flere tusinde medarbejdere, og IT-millionæren Jacob Wandt er imponeret over Zenegys udvikling, når han sammenligner med sin tidligere virksomhed.\n"Dengang jeg startede E-conomic fik vi 100 kunder på et år," siger han og griner:\n"Så jeg kan da sige, at jeg er ihvertfald glad for min investering."


Book privat – arrangement – Jeanie-Marie\nBook privat – arrangement\nVidste du at du kan booke mig til en privat klarsynsaften/dag, foredrag eller workshop ?\nDet anbefales at booke i god tid !! Det kunne være en veninde aften, famile arrangement, kollega hygge, boligforeninger m.m Udover en klarsynsaften ( afdøde kontakt og clairvoyante budskaber) kunne det feks være foredrag om spirituelle emner, mini workshop.\nTest dine clairvoyante evner , healing kan jeg det eller måske en aften med udelukkende clairvoyante budskaber. Skriv endelig hvis i har andre. Ønsker du at booke dato til en privat klarsynsaften så kontakt mig for nærmere information Prisen afhænger af hvor i landet jeg skal hen og er pr person. Info ; Udover offentlige klarsynsaftener rundt omkring i landet så tager jeg også ud og holder lignede arrangementer i private hjem og på arbejdspladser. En klarsynsaften er en aften/ dag med afdøde kontakt og clairvoyante beskeder leveret på en kærlig humoristisk facon som platformsdemostration eller som 1.1 session enten i fællesrum eller privat rum ( dette er kun muligt ved max 8 personer) Hvem og hvor mange der får budskaber er helt op til de kære afdøde der har lyst til at præsentere deres tilstedeværelse denne aften.\nJeg starter med kort intro om hvem jeg er og hvordan i som publikum skal forholde jer. Herefter går jeg i gang med at leverer budskaber og ca en time frem. Herefter ca 20 min pause og derefter budskaber igen samt fælles trance healing til publikum som afslutning på aften /dagen Hverdagsaften kl 19-21 Weekend kl. 13-15 Jeg er clairvoyant medium og healer med over 20 års erfaring, Reiki Master Teacher og trance medie.\nJeg afholder Reiki kurser, workshop, foredrag og klarsynsaftnere rundt omkring i landet.


Fortællingstegnene på et fidus-krypto-websted: Bitcoin-Up.Live - Crypto 4 Future\nSeptember 22, 2020 by John Miller\nHvis en investor tager agnene, (og mange gør), bliver de bedt om at registrere eller åbne en konto til “gratis”. For at afslutte processen bliver investorer bedt om at deponere midler, der er nødvendige for at aktivere handelskontoen. Efter dette kan midlerne konverteres til bitcoin eller enhver anden kryptovaluta.\nI mellemtiden, når man diskuterer de sædvanlige tegn på falske kryptosider i en Whatsapp-gruppe, siger en bruger, at svindleres registreringsprocesser undertiden ikke genererer bekræftelses-e-mailen. Endnu mere bizart er at få en konto verificeret uden nogen form for KYC. En anden bruger siger, at andre tegn inkluderer løfter om “superhøje afkast på $ 120 på mindre end 24-48 timer, normalt 120% 150%.”\n1 Lokkemiddel af passiv indkomst\n2 En registreringsproces for Lax\nCategories analista, investere Post navigation


Klodset forsøg på at lukke munden | Debat | fyens.dk\nKlodset forsøg på at lukke munden\nAF: FINN NIELSEN H.P. SIMONSENS ALLÉ 72, ODENSE SV\nJØDEHAD: Indlægget: "Jødehadet i Venstrefløjen" af Alex Ahrendtsen (AA) er et klodset forsøg på at lukke munden på Israel-kritikerne.\nAA's tilknytning til Dansk Folkeparti er velkendt. Partiet går blandt andet ind for selvstændige, suveræne stater med sikre grænser. Men holdningen gælder åbenbart ikke for palæstinenserne. De skal finde sig i, at deres land bliver taget fra dem, stykke for stykke og befolket af deres værste fjender: fanatiske jøder.\nHvor er i øvrigt forskellen mellem Israels tilfældige valg af ofre ved bombning af flygtningelejre og selvmordsbomberens tilfældige valg af ofre i for eksempel et supermarked?\nHvorfor forsøger AA at forsvare Israels ulovligheder? Er det kun fordi Søren Espersen har en datter bosiddende i Israel? Dét bør ikke kunne legitimere, at man forsvarer Israels vilkårlige mord på civile, besættelse af palæstinensisk jord, tortur, opførelse af apartheid-mur o.s.v., alt sammen en statsterrorisme, som kendetegner verdens slyngelstater.\nJeg vil have lov til at udtrykke min dybeste foragt og afsky for en religion, som legitimerer Israels terrorisering af palæstinenserne, og vise den samme afsky og foragt for de personer, som bekender sig til en sådan religion uden at skulle finde mig i skingre tilråb om Holocaust, jødehad og antisemitisme, eller blive kaldt venstreorienteret. Samme holdning har jeg selvfølgelig til enhver form for religion, som accepterer overgreb på medmennesker.\nIsrael har nøglen til fred i Mellemøsten: Tilbagetrækning fra alle besatte områder og fjernelse af apartheidmuren fra palæstinensisk jord. Israel skal kort sagt bare følge verdenssamfundets henstillinger.\nMen trods lovning om at rømme bosættelserne i Gazastriben har man sat ekstra turbo på udvidelserne og byggeaktiviteterne. Slyngelstater siger ét og gør noget andet.\nHeldigvis lyder stadig flere kritiske røster mod Israels fremfærd, senest også EU-landenes stemme for FN's resolution om tilbagetrækning af apartheidmuren.\nMen hvad er det mon, som stadig driver nogle til krampagtige forsøg på at forsvare en fremfærd, som ikke kan forsvares?\nHvad forhindrer dem i at se kendsgerningerne?


Glance, et smartwatch til dit eksisterende ur | Mobilsiden.dk\nMobilsiden.dk / Nyhedsoversigt / Glance, et smartwatch til dit eksisterende ur\nGlance, et smartwatch til dit eksisterende ur\nAndreas Birkjær 8. jun 2014 kl. 13:30\nFå smartwatch-oplevelsen med et almindeligt ur. Glance er en lille aliminiums-enhed der sættes under din urrem.\nSmartwatches appellerer til folk der i forvejen går med ur, men nogle kan være tilbageholdende med at skifte deres eksisterende “dumme” ur ud med noget nyt. Glance, et nyt Kickstarter projekt har i sinde at levere de samme informationer som et smartwatch, til folk der ikke ønsker et nyt ur.\nGlance tilbyder et lille OLED display, en LED notifikations lampe, 3D bevægelses sensor og Bluetooth 4.0, bygget i aluminium og designet specielt til at sidde tæt ind til dit håndled under en urrem.\nMeningen er at du skal kunne få en hurtig oversigt over hvem der ringer, beskeder og andre lignende ting i det lille en-linjes display med indbygget Spritz læse applikation. Den lille enhed kan desuden hjælpe dig med at lokalisere din telefon, svare på opkald med præfabrikerede tekstbeskeder ved at bevæge hånden i et bestemt mønster og kontrollere din computer og tv.\nGlance bliver i første omgang lavet til Android og iOS, men understøttelse af Windows Phone og BlackBerry er noteret som efterfølgende mål. Det er vandtæt og kommer i tre forskellige størrelser (18, 22 og 26 mm).\nEn gummibelægning sørger for, at den ikke falder af og gør den samtidig lidt mere behagelig at have på, der er desuden en udviklerplatform så udviklere kan lave nye apps der udnytter notifikationerne og bevægelses sensorerne, batteriet skulle klare en uges brug.\nKiwi wearables er selskabet bag denne ide, det er måske ikke nogen innovativ løsning, og det kræver nok lidt tilvænning at have informationerne siddende på dit håndled, men ikke desto mindre synes jeg ideen er interessant. For folk som har et godt gammeldags ur og som ikke kan finde et smartwatch der designmæssigt lever op til standarden, kan dette være en mulighed for alligevel at få nogle af funktionerne fra et smartwtach ud på håndleddet.\nDer kan ses lidt mere video og information på deres Kickstarter side. Glance kan købes for 70 canadiske dollars (350,- kroner) hvis de når deres mål på 150.000 canadiske dollars (de ligger lige nu på 32.728)\nRobert 10-06-2014 02:30:25\n"Se mit smartwatch det kan vise hvad klokken, så nu har jeg ikke brug for det ur det sidder under!" Sikkert hit til festen.\nAndreas Birkjær 10-06-2014 09:39:35\nJeg studsede også selv over det billede hvor tiden vises på det lille display, hvilket jeg i første omgang - ligesom dig - tænkte var komplet tåbeligt. Der er dog en mening med galskaben, ifølge Glance skulle den feature benyttes til eksempelvis at angive tiden i en anden tidszone.\nIkke noget jeg ville have meget brug for, men det kan jo give mening for nogle :)


Apartments Lekovic i Sutomore til Bedste Pris-garanti | Agoda.com\nMere om Apartments Lekovic\nNår du besøger Sutomore, så vil du rigtigt føle dig hjemme på Apartments Lekovic, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartments Lekovic gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Gæsterne på dette hotel har glæde af familieværelse, vaskeri på stedet.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda privat pool, aircondition, altan/terrasse, fjernsyn, satellit-/kabel-tv, der vil glæde selv den mest kvalitetsbevidste gæst. Desuden sikrer hotellets væld af fritidstilbud, at du har rigeligt at foretage dig under dit ophold. Hvis du søger komfortabel og bekvemmelig overnatning i Sutomore, så er Apartments Lekovic dit hjem væk hjemmefra.


Børn synger hver morgen i Kulturugen - FOTOS\nKultur\t, Gedsted\t, Musik\t,\nGEDSTED: Lig de øvrige morgener her i Kulturugen, var Gedsted Skoles elever her til morgen klar til et par morgensange.\nMødestedet torsdag morgen var Gedsted Silo, hvor børnene sågar fik musikalsk akkompagnement af trioen Nordspor, der også spillede nogle numre efterfølgende.\nBørnenes morgensang forskellige steder i Gedsted i løbet af ugen har været en stor succes.\n- Antallet af tilskuere har været fra 60 og opefter, fortæller skoleleder Anne Mette Rasmussen, der er meget tilfreds med fremmødet af forældre og bedsteforældre - foruden plejehjemmets beboere som børnene sang for tirsdag morgen. I dag ved siloen var der i omegnen af 90 tilskuere der mødte frem i det ellers små- regnfulde vejr.\nEfter morgensang og koncert ventede der kakao og boller i fjernvarmeværkets store hal.\nSenere på dagen var børnene igen klar. Denne gang med kunstværker – der bl.a. var inspireret af den kunstudsmykkede silo i Gedsted. Kunsten blev udstillet i Getamas gamle industribygning. Det foregik naturligvis som en rigtig fernisering med åbningstale, musik og pindemadder til.\nI morgen fredag synger børnene morgensang en sidste gang her i Kulturgen. Det bliver hos Gedsted Smede og VVS på Nørrevangen.


Politiken - Denmark - Copenhague - Danish\n23/02/2021 JournauxMondiaux\tLeave a comment\nHer er de nyeste tal\nMorgenoverblik: Nu kommer …\nLucia Odoom: Britney vil befri sig selv. Hendes fans håber. Og alle vi andre skal lære noget vigtigt af hende\non 24/06/2021 at 8:13 pm\nRetssagen om Britney Spears besynderlige liv som umyndig tog en vigtig drejning i onsdags. Den 39-årige sangerinde stod langt om læge frem efter 13 års tavshed. Meldingen var klar: Nu vil Britney Spears befri sig selv, men spørgsmålet er, om vi for alvor er klar til […]\nFund af 751 umarkerede grave på tidligere kostskole for indfødte børn vækker opsigt i Canada\non 24/06/2021 at 8:05 pm\non 24/06/2021 at 7:38 pm\n»Flere har stresssymptomer og har svært ved at sove om natten«\nEn anselig andel embedsmænd beretter i en ny undersøgelse, at de er udsat for massivt arbejdspres, som de mener går ud over både den faglige kvalitet og deres trivsel. Politiken har talt med to.\non 24/06/2021 at 7:24 pm\non 24/06/2021 at 7:13 pm\nEM-døgnet: 4.400 danskere har fået billet til EM-braget i Amsterdam\non 24/06/2021 at 7:05 pm\nSådan får man et vildt sansekick ud af kommunal overskudsjord\non 24/06/2021 at 7:04 pm\nMetropolis byder på performancevandring i et helt nyt og overvældende mærkeligt landskab på den yderste spids af Nordhavn. Lige til at blive stjerneglad af.\non 24/06/2021 at 6:55 pm\nNu begynder ferietrafikken: Forbered dig på ferie med kø på vejene\non 24/06/2021 at 6:47 pm\nCorona betyder sommer herhjemme eller i Europa for mange danskere, og det betyder mere trafik – både på de danske veje og den tyske Autobahn.\non 24/06/2021 at 6:32 pm\nDer er opstand i EU mod Ungarns homofobi-lovgivning – og i Italien forsøger den katolske kirke at omgøre en lov, der skal beskytte LGBTQ-personer mod hadforbrydelser.\nFlere medier vil sende live fra Støjberg-retssagen. Men glæden kan vare kort\non 24/06/2021 at 6:12 pm\nRigsretten vil som det første afgøre, om medierne får tilladelse til at transmittere hele mødet.\non 24/06/2021 at 6:11 pm\nEt nyt notat fra Odense viser, at selv om et samarbejde på tværs af delinger i kommunen har held med at få tilbagebetalt uretmæssig udbetalte sociale ydelser, mangler der stadig redskaber til at sikre, at bandemedlemmer ikke får kontanthjælp, som de ikke har ret […]\non 24/06/2021 at 6:02 pm\non 24/06/2021 at 5:52 pm\nHun er 26 år, født i Somalia, opvokset i Slagelse og enlig mor til to. Hun er også en rising popstjerne med millioner af streams på Spotify, nogle af branchens tungeste folk i kulissen og et budskab om at tage styringen i sit eget liv. Vi har talt med Amina Mohamed om fem […]\non 24/06/2021 at 5:45 pm\non 24/06/2021 at 5:39 pm\non 24/06/2021 at 5:31 pm\non 24/06/2021 at 5:26 pm